b"\n_START_ARTICLE_\nRegions Morgan Keegan Championships and the Cellular South Cup 2009\n_START_PARAGRAPH_\nRegions Morgan Keegan Championships and the Cellular South Cup 2009 var en professionel tennisturnering, som blev spillet indend\xc3\xb8rs p\xc3\xa5 hard court. Det var 34. udgave af herreturneringen Regions Morgan Keegan Championships, og turneringen var en World Tour 500 series-turnering p\xc3\xa5 ATP Tour'en. Det var samtidig den 23. udgave af kvindernes Cellular South Cup, som var en WTA International-turnering p\xc3\xa5 WTA Tour'en. B\xc3\xa5de m\xc3\xa6ndenes og kvindernes turnering blev afviklet i Racquet Club of Memphis i Memphis, Tennessee, USA i perioden 15. \xe2\x80\x93 22. februar 2009._NEWLINE_Herresingleturneringen blev vundet af topseedede Andy Roddick, som i finalen besejrede den 5.-seedede Radek \xc5\xa0t\xc4\x9bp\xc3\xa1nek med 7-5, 7-5. Sejren var Roddicks 27. ATP Tour-titel og den anden i Regions Morgan Keegan Championships (f\xc3\xb8rste titel vandt han i 2002). Herredoubletitlen blev vundet af Mardy Fish og Mark Knowles, som i finalen besejrede Travis Parrott og Filip Polasek med 7-6, 6-1._NEWLINE_I damesingle sikrede Viktoria Azarenka sig \xc3\xa5rets og karrierens anden WTA Tour-titel, da hun finalen vandt 6-1, 6-3 over Caroline Wozniacki. De to singlefinalister var ogs\xc3\xa5 involveret i damedoublefinalen, hvor de sammen vandt over Juliana Fedak og Michaella Krajicek med 6-1, 7-6.\n_START_SECTION_\nHerresingle\n_START_PARAGRAPH_\nHovedturneringen i herresingle havde deltagelse af 32 spillere, hvoraf de 25 havde kvalificeret sig p\xc3\xa5 baggrund af deres verdensranglisteplacering. Tre spillede deltog p\xc3\xa5 grundlag af et wildcard, mens de sidste fire spillere var g\xc3\xa5et videre fra kvalifikationen._NEWLINE_Turneringen blev vundet af topseedede amerikaner Andy Roddick, som i finalen besejrede den 5.-seedede tjekke Radek \xc5\xa0t\xc4\x9bp\xc3\xa1nek med 7-5, 7-5. Sejren var Roddicks 27. ATP Tour-titel og den anden i Regions Morgan Keegan Championships (f\xc3\xb8rste titel vandt han i 2002). I f\xc3\xb8rste vandt Roddick over den forsvarende mester, Steve Darcis fra Belgien, med 7-6, 6-2.\n_START_SECTION_\nDamesingle\n_START_PARAGRAPH_\nHovedturneringen i damesingle havde deltagelse af 32 spillere, hvoraf de 25 havde kvalificeret sig p\xc3\xa5 baggrund af deres verdensranglisteplacering. Tre spillede deltog p\xc3\xa5 grundlag af et wildcard, mens de sidste fire spillere var g\xc3\xa5et videre fra kvalifikationen."